钦定古今图书集成/理学汇编/学行典/第193卷 > 殷原善
## 钦定古今图书集成/理学汇编/学行典/第193卷 > 殷原善

按《嘉兴府志》：殷原善，家贫，与兄近仁读书侍养，友爱
无闲。洪武初，近仁举孝弟，知平遥县，寻擢广西参政，
与妻皆卒于官，遗三男一女皆幼，原善遂不娶，抚诸
孤如己出。年四十，亲友讽之娶，原善泣曰：“兄嫂不幸
早世，使吾娶而不贤，谓诸孤何？且娶者为后嗣计，诸
孤当有为后者。终不复娶。抚教婚嫁，皆得其所。”